ครม.เตรียมพิจารณาวาระการประชุมที่สำคัญหลายวาระ เช่น การปรับกรอบการดำเนินโครงการสินเชื่อเพื่อที่อยู่อาศัยแห่งรัฐ โครงการบ้านล้านหลัง
คณะรัฐมนตรี เตรียมพิจารณาวาระการประชุมที่สำคัญหลายวาระ เช่น การปรับกรอบการดำเนินโครงการสินเชื่อเพื่อที่อยู่อาศัยแห่งรัฐ โครงการบ้านล้านหลัง และ เสนอร่างประกาศกระทรวงการคลังเรื่องยกเว้นภาษีสรรพสามิตการประชุมคณะรัฐมนตรีวันนี้ (12 มี.ค) ที่มีพลเอกประยุทธ์ จันทร์โอชา นายกรัฐมนตรีเป็นประธานการประชุม มีวาระการประชุมที่น่าสนใจ อาทิ กระทรวงการคลัง เสนอการปรับกรอบการดำเนินโครงการสินเชื่อเพื่อที่อยู่อาศัยแห่งรัฐ โครงการบ้านล้านหลัง และ เสนอร่างประกาศกระทรวงการคลังเรื่องยกเว้นภาษีสรรพสามิต ขณะที่ กระทรวงเกษตรและสหกรณ์ เสนอขอความเห็นชอบโครงการช่วยเหลือด้านหนี้สินสมาชิกสหกรณ์หรือกลุ่มเกษตรกร ที่ประสบภัยจากพายุโซนร้อนปาบึก ด้านกระทรวงพาณิชย์ เสนอร่างพระราชบัญญัติบริษัทมหาชนจำกัด นอกจากนี้ คณะกรรมการยุทธศาสตร์ชาติ เสนอร่างแผนแม่บทภายใต้ยุทธศาสตร์ชาติ และกระทรวงวัฒนธรรม เสนอร่างกฎกระทรวงกำหนดสาขา คุณสมบัติ หลักเกณฑ์ และ วิธีการคัดเลือก และ ประโยชน์ตอบแทนของศิลปินแห่งชาติ